מייקל ג'ורדן: הריקוד האחרון

מייקל ג'ורדן: הריקוד האחרון (באנגלית: The Last Dance) היא מיני-סדרה דוקומנטרית אמריקאית של נטפליקס שעלתה לשירות ההזרמה של החברה ב-20 באפריל 2020. הסדרה זכתה בפרס אמי לסדרת התעודה הטובה ביותר. הסדרה עוקבת אחר קבוצת ליגת ה-NBA שיקגו בולס במהלך עונת 1997/1998 ב-NBA, ובייחוד אחר כוכב הקבוצה, מייקל ג'ורדן, שהייתה זו עונתו האחרונה בקבוצה. העונה הסתיימה עם תואר האליפות השלישי ברציפות של שיקגו בולס, וזכייתה השישית בסך הכל. בסדרת הגמר ניצחה שיקגו את יוטה ג'אז בתוצאה 4–2, ומייקל ג'ורדן זכה בתואר ה-MVP של סדרת הגמר. ג'ורדן זכה גם בתואר ה-MVP של העונה הסדירה לאחר שהוליך את הבולס למאזן הטוב בליגה (62–20, זהה לזה של הג'אז) והוכתר כמלך הסלים של ה-NBA עם 28.7 נקודות בממוצע למשחק. תקציר הפרקים: פרק ראשון: ילדותו והתפתחות הקריירה של ג'ורדן. פרק שני: הביגורפיה של סקוטי פיפן וההשתלבות שלו כשחקן מספר 2 בשיקגו. פרק שלישי: דמותו של דניס רודמן כצלע השלישית בשלישייה המובילה של שיקגו. פרק רביעי: דמותו של המאמן פיל ג'קסון והחלק שלו בהצלחת הקבוצה. פרק חמישי: החסויות של מייקל ג'ורדן, ובעיקר סיפור הצלחת נעלי אייר ג'ורדן. פרק שישי: המורכבות והמחירים שבפרסום התקשורתי העצום שחווה ג'ורדן. פרק שביעי: סיפור מותו של אביו של ג'ורדן ופרישתו לבייסבול, והצורה שבה דחף וקידם ג'ורדן את חבריו לקבוצה. פרק שמיני: אסטרטגיית התחרותיות של ג'ורדן שכאשר מציבים בפניו אתגר או מתגרים בו הוא "מתופצץ" וחזרתו מבייסבול לכדורסל. פרק תשיעי: סיפורו של סטיב קר ששיחק בבולס וסייע בהשגת האליפות השישית והקשר האבהי של ג'ורדון עם המאבטחים המבוגרים שלו. פרק עשירי: סיפור משחקי הגמר של 1998 באליפות השישית של שיקגו וכאבי השרירים של סקוטי פיפן בדרך לניצחון והסיבה לפירוקה של הקבוצה לבנייה מחדש. במהלך הסדרה שזורים קטעים על עונותיה הקודמות של שיקגו, על חייו האישיים והתמודדויות שונות של ג'ורדן, ועל אישיותם של אישים בארגון שיקגו בולס: מאמנים, מנהלים ושחקנים. מלבד מייקל ג'ורדן, מרואיינים בסדרה, בין היתר: מאמן הבולס פיל ג'קסון, הבעלים ג'רי ריינסדורף, שחקני הקבוצה סטיב קר, סקוטי פיפן, דניס רודמן, בי. ג'יי. ארמסטרונג, ג'ון פקסון, הוראס גרנט, ביל ונינגטון, טוני קוקוץ', ויל פרדו, ביל קרטרייט, ג'אד בושלר, סקוט בורל, רוד היגינס, רון הרפר, צ'ארלס אוקלי וג'ו קליין, שחקני ה-NBA רג'י מילר, אייזיאה תומאס, מג'יק ג'ונסון, לארי בירד, ג'ון סאלי, גארי פייטון, ג'יימס וורת'י, קובי בראיינט, ג'יילן רוז, צ'ארלס בארקלי, ג'ון סטוקטון, דני איינג', גלן רייס, פטריק יואינג וסידני מונקריף, מאמני הכדורסל רוד ת'ורן, דאג קולינס, רוי ויליאמס, ברנדן מלון, פט ריילי וקווין לוגרי, פרשני הכדורסל דייוויד אולדרידג', מייקל וילבון, אנדראה קרמר, סם סמית', אחמד רשאד ובוב קוסטאס, והקומישינרים דייוויד סטרן ואדם סילבר. כמו כן מרואיינים נשיאי ארצות הברית ברק אובמה וביל קלינטון, הזמרים נאז וג'סטין טימברלייק, הדוגמנית כרמן אלקטרה, וכן סוכנו, מאמנו האישי ובני משפחתו של ג'ורדן. במאי 2018 הודיעה לראשונה רשת הספורט ESPN כי תוציא סדרה על שנתו האחרונה של מייקל ג'ורדן ב"שיקגו בולס", וב-25 בדצמבר 2018 פורסם הטריילר הרשמי הראשון. בדצמבר 2019 יצא טריילר נוסף, ופורסם כי הסדרה תצא ביוני 2020. עם זאת, עקב מגפת הקורונה, פורסם טריילר רשמי נוסף ב-31 במרץ 2020, והוצאת הסדרה הוקדמה ל-19 באפריל 2020. הסדרה עלתה ב-19 באפריל ונגמרה ב-17 במאי 2020. בכל יום ראשון שודרו שני פרקים ברשת ESPN, ולמחרת הם עלו לשירות ההזרמה של נטפליקס. מדיה וקבצים בנושא מייקל ג'ורדן: הריקוד האחרון בוויקישיתוף אתר האינטרנט הרשמי של מייקל ג'ורדן: הריקוד האחרון (באנגלית אמריקאית) "מייקל ג'ורדן: הריקוד האחרון", במסד הנתונים הקולנועיים IMDb (באנגלית) "מייקל ג'ורדן: הריקוד האחרון", באתר נטפליקס "מייקל ג'ורדן: הריקוד האחרון", באתר Rotten Tomatoes (באנגלית) "מייקל ג'ורדן: הריקוד האחרון", במסד הנתונים הקולנועיים KinoPoisk (ברוסית) ניב שטנדל, ‏מחול שדים, באתר ‏מאקו‏, 23 באפריל 2020 אילן תמיר, ‏"הריקוד האחרון" מערער את ההגמוניה של שידורי הספורט, בעיתון מקור ראשון, 27 במאי 2020 Chavez, Chris (24 בדצמבר 2019). "ESPN's Latest Trailer for 'The Last Dance' Features Michael Jordan, Bulls Legends, President Obama". Sports Illustrated. ארכיון מ-9 בפברואר 2020. נבדק ב-4 בינואר 2020. {{cite news}}: (עזרה) Roumeliotis, Charlie (18 במאי 2018). "'The Last Dance': ESPN to release 10-hour documentary series on Michael Jordan, 1990s Bulls". NBC Sports Chicago. נבדק ב-4 בינואר 2020. {{cite news}}: (עזרה) "ESPN Documentary 'The Last Dance' About Michael Jordan and the Chicago Bulls, Gets a New Trailer". Maxim. 24 בדצמבר 2019. ארכיון מ-28 בדצמבר 2019. נבדק ב-4 בינואר 2020. {{cite news}}: (עזרה) Welk, Brian (24 בדצמבר 2019). "'The Last Dance' Trailer: Barack Obama, Justin Timberlake Reflect on Legend of Michael Jordan and '90s Chicago Bulls (Video)". TheWrap. ארכיון מ-3 בינואר 2020. נבדק ב-4 בינואר 2020. {{cite news}}: (עזרה) Rosenthal, Phil (15 באוגוסט 2019). "ESPN offers a peek at their '30 for 30' documentary on Dennis Rodman: 'A much more complex and nuanced picture emerges'". Chicago Tribune. ארכיון מ-2 בדצמבר 2019. נבדק ב-4 בינואר 2020. {{cite news}}: (עזרה) Christie, Jennifer (18 במאי 2018). "ESPN Films, Netflix Announce Multi-Part Documentary The Last Dance featuring Michael Jordan" (הודעה לעיתונות). New York, New York: ESPN. ארכיון מ-21 בנובמבר 2019. נבדק ב-4 בינואר 2020. {{cite press release}}: (עזרה) סיכום עונת 1997/1998 באתר nba.com Espinosa, Joshua (25 בדצמבר 2018). "Here's the Thrilling New Trailer for ESPN's Michael Jordan Documentary 'The Last Dance'". Complex. ארכיון מ-27 בדצמבר 2018. נבדק ב-4 בינואר 2020. {{cite news}}: (עזרה) Tigg, FNR (24 בדצמבר 2019). "Latest Trailer for Michael Jordan Doc 'The Last Dance' Features Barack Obama, Nas and More". Complex. ארכיון מ-25 בדצמבר 2019. נבדק ב-4 בינואר 2020. {{cite news}}: (עזרה) "'The Last Dance' documentary set to air April 19 on ESPN". NBA.com. 31 במרץ 2020. ארכיון מ-31 במרץ 2020. נבדק ב-31 במרץ 2020. {{cite web}}: (עזרה)